	
	RAPORTUL VIZITEI DE MONITORIZARE & EVALUARE



Subrecipient (SR): Salvati Copiii
Dată: 09 Februarie 2016 
Locație: București, Birou Salvati Copiii

Participanți:
RAA: Fidelie Kalambayi, Andrei Dobre
SC: Liliana Bibac, Sorina Fekete, Amalia Gheorghe, Coralia Neagu, Gabriel Ungureanu, Cristina Dănilă, Daniela Bolozan

Obiective: Monitorizarea progresului activităților implementate de SR în cadrul proiectului contractat
Metode: interviuri cu membrii echipei de implementare; verificarea înregistrărilor privind progresul proiectului.

CONCLUZII
Ref. accesul beneficiarilor (persoane fără adăpost) la servicii de diagnostic 
· Pentru eficiență, echipa de teren SC încearcă ca atunci când efectuează o acompaniere la dispensarul TB, să aducă cel puțin trei beneficiari suspecți de TB. Dar, personalul medical din dispensarele TB are uneori o atitudine discriminatorie față de beneficiarii persoane fără adăpost (PFA), iar timpul de așteptare pentru diagnosticare poate fi de câteva ore. În aceste condiții, echipa SC trebuie să facă eforturi pentru a convinge PFA acompaniați să accepte să aștepte să le vină rândul pentru diagnostic.  
· Echipa teren consideră că are un rol important în facilitarea dintre medicii/asistentele din dispensarul TB și PFA.
· Echipa de teren a reușit să pătrundă în comunitatea Tanganu (Ilfov), unde a efectuat identificare activă de suspecți TB pe care i-a acompaniat la dispensar pentru diagnostic. Totodată, a luat legătura cu primăria şi cu direcţia de asistenţă socială pentru a identifica servicii de suport social pentru acești beneficari. 

Ref. accesul beneficiarilor (persoane fără adăpost) la tratament TB
· Echipa de teren SC își manifestă îngrijorarea pentru accesul limitat la tratament (mai ales spitalizare) a pacienților care nu au documente de identificare. În grupul țintă deservit de SC, sunt întâlnite multe situații în care persoanele nu au avut niciodată CNP sau deși au avut CNP, în prezent nu mai au acte prin care să-și dovedească identitatea.

Ref. activitatea educatorilor între egali
· SR apreciază că educatorii între egali sunt eficienți, oferind suport echipei de teren în următoarele arii: identificarea activă a suspecților TB în rândul PFA, informarea PFA cu privire la riscurile legate de TB și asigurarea DOT (ei infomează uneori echipa de teren dacă unul dintre PFA aflați sub tratament nu-și mai ia tratamentul). 
· Pentru instruire continuă a educatorilor între egali, SR propune ca pe lângă cursul planificat pentru Q5, să mai organizeze o sesiune și în Q4.

Ref. proceduri de monitorizare-evaluare ale SR
· SR utilizează instrumentele de lucru/de colectare a datelor prevăzute în metodologia de implementare a proiectului, conform instrucțiunilor din metodologie. Excepție face chestionarul de identificare activă a suspecților TB (numit și chestionar de screening). Deși se ghidează în identificarea activă după itemii prevăzuți în chestionar, echipa de teren nu-l completează pentru fiecare PFA evaluat. Strategia generală a echipei de teren este să acompanieze la dispensar pentru diagnostic toate persoanele care îndeplinesc criterii prevăzute de chestionar, în special contacții PFA diagnosticați cu TB.
· Deși acordă pacienților aderenți la tratament tichete sociale de 80 lei/lună, SR nu documentează în scris statusul acestora privind aderența. Cu alte cuvinte, nu dispun de confirmarea scrisă (ci doar verbală) a medicului curant cu privire la aderența pacientului.
· SR a semnalat faptul că unii pacienți care își urmează tratamentul în ambulatoriu, apar în acte ca fiind internați. SR propune ca aceștia să primească tichete sociale pentru aderența la tratament dacă în realitate nu sunt spitalizați.
· SR organizează periodic întâlniri ale echipei de implementare în vederea monitorizării progresului proiectului. 
Ref. gradul de realizare al indicatorilor
· La finalul Q3, toți indicatorii au fost atinși conform Planului de M&E. 



RECOMANDĂRI
· [bookmark: _GoBack]SR să recurgă la înregistrarea lunară, în scris, a statusul aderenței pacienților pentru care oferă DOT. Statusul trebuie confirmat (în scris) de medicul curant al pacientului.
· SR să specifice în metodologia proiectului că pacienții eligibili care își urmează tratamentul în ambulatoriu vor primi tichete sociale pentru aderență, chiar dacă apar în baza de date a dispensarelor ca fiind internați.
· SR să analizeze intern eficiența activității de identificare activă a suspecților TB și să comunice Primitorului Principal concluziile analizei.
· SR să continue semnalarea cazurilor în care beneficiarii pe care îi asistă se lovesc de bariere atunci când accesează servicii de diagnostic și trarament TB.
· SR să continue încercările de a sensibiliza personalul medical din dispensare cu privire la nevoile PFA atunci când accesează serviciile de diagnostic și tratament TB.

